1Yesu niyamala ohulomaloma emboosi chino, yasingisa obweeni bwae akulu Mukulu mani yaboola ati, “Laata, esiha mbano syahoola; mani fumia Omwaana wao wuno, hu mwaana wao yesi yemewo akinie ewe, 2ohweema koti ewe wamala ohumubeeresa amaani kahira ak'abandu boosi, ohunyala ohukaba abo boosi bawamubeeresa obulamu butaakama. 3Nihaandi buno nibwo obulamu butaakama, mbwe bahumanye ewe Nasae w'adyeeri weng'ene, nende Yesu Kristo yi ewe mweene watuma. 4Ese ndamala ohuhukinia hu syaalo huno, koti lundanyala ohumaliirisa bulai bweene omulimo ku wambeeresa ohukuhola; 5mani bulaanu buti, Laata, fumia ese muno mu moni wao nende ohukinia hundali nahwo niindi alala naawe esyaalo nisitaloongwa. 6“Ese ndamala ohutuumbula eliita lyao eyiri abandu bawambeeresa ohutusa mu syaalo; abali bao beene, mani naawe wamala wabamberesa, mani bamala badiira emboosi chao muno. 7Bulaanu bamalire ohumanya bati buli siindi syoosi siwambeeresa syali situla yooli; 8olwohuba ese ndamala ohubabeeresa emboosi choosi chiwambeeresa, mani bamala baachakaanira mani bulaanu bamanyire mu bwadyeeri bweene bati, ndeecha nindula yooli; handi bamalire ohufukiirira bati, niiwe owanduma. 9Ese mbasabira; Haba siindi husabira esyaalo, nae ndi ohusabira abo ba wambeeresa, olwohuba bange nibo; 10abange boosi nabao, handi abao nabaange, mani ese nginisirwa mu beene abo. 11Nae bulaanu ese haba sisisiiri mu syaalo daawe, nabo bali mu syaalo muno, nae ese ndi ohwiicha yooli. Laata Mwolerefu, baliindire mu liita lyao, liwambeeresa omweene, beemeo banyale ohuba silala, koti busa lw'efwe huli silala. 12Nindali nisisiiri ninabo, ndali ndabaliindira alala mu liita lyao, liwali wambeeresa omweene; ndababudaa-buda, mani abulao kata mulala owakota daawe, ohutusaho omwaana w'ohukota oyo yeng'ene, hu byandiiko byolerefu byolerere abweene. 13Nae bulaanu ese ndi ohwiicha yooli; nae ebiindu bino mbano mbilomalomera mu syaalo muno, endi hu sangaalo lyaange lyemeo liboolereremo mu bwiichufu. 14Ese malire ohubabeeresa emboosi chao cheene; mani esyaalo syamala ohubasyuula olwohuba haba sibasisiiri abohusyaalo huno daawe, koti busa lu ese mweene taali owohusyaalo huno. 15Ese haba siindi husaba endi ewe wiiche obatuse mu syaalo muno, nae endi ewe mweene obakayirire ohubatusa mu mahono k'omubi oyo. 16Abandu bano haba sibali abohusyaalo huno daawe, koti busa syesi lu taali owohusyaalo huno. 17Balabisirye mu bwadyeeri bweene; olwohuba emboosi chao nicho obwadyeeri bweene. 18Koti busa ewe weecha wanduma ohwiicha mu syaalo muno, mani syesi mbawo mbatumire bache mu syaalo. 19Mani hulwaabwe, ese mbawo ndeyosa, hu bosi beemeo beeyose mu bwadyeeri bweene. 20“Ese haba siindi ohusabira busa bano bong'ene daawe, nae sabira nende abo abafukiiririra mw'ese ohweema hu mboosi chabano, 21endi abo boosi bahoyeere babe silala; koti busa lu ewe Laata, oli mw'ese, handi ese ndaaba mw'ewe, endi abo bosi banyale ohuba mw'efwe, hu bulaanu esyaalo syeemeo sifukiirire siti ewe niiwe owanduma. 22Ohukinia hu wabeeresa ese, syesi ndamala ndaababeeresa, hu beemeo banyale ohuba silala koti busa lw'efwe beene huli silala, 23ese nimbalimo, nae ewe nooli mw'ese, hu beemeo banyale ohwehola esiindu silala simaliirifu, hu bulaanu esyaalo syeemeo simanye siti hane ni ewe mweene owanduma handi wachiiririra ohubadaha koti busa lwobeere niwundaha. 24Laata, ese ndekoomba endi abo bawambeeresa bosi, banyale ohuba alala naange eyo ninjia ohuba, banyale ohunyoola ohukinisibwa hwange hu wamala ohumbeeresa muhundaha hwao ohwo ohwaliwo hu njaako ye syaalo. 25Eee, Laata mulungifu, esyaalo sino haba sisyahumanyaho daawe, nae ese ndahumanya hale; handi ewe mweene omanyire busa oti ni neewe omweene owatuma ese. 26Ese ndakera eliita lyao lyabamanyihanamo, handi njia busa ohukera nilimanyihana lityo, hu hudahana huno huwandahiramo, hunyale ohubabaamo bosi, handi syesi mbabeemo.”
Copyright
Learn More
lug_Latn zho_Hant eng_Latn